laion/Wikipedia-Exotic huggingface dataset:
რობერტ როდრიგესი

რობერტ როდრიგესი (ინგლ. Robert Rodriguez; დ. 20 ივნისი, 1968, სან-ანტონიო, ტეხასი) — ამერიკელი კინორეჟისორი, სცენარისტი, პროდიუსერი,მსახიობი და კინოკომპოზიტორი. ფილმების უმრავლესობას იღებს მექსიკასა და მშობლიურ ტეხასში. მეგობრობს კვენტინ ტარანტინოსთან. როდრიგესი და ტარანტინომ ერთად დაიწყეს კინოკარიერა. ხშირად ტანამშრომლობდნენ ერთმანეთის პროექტებში. მისი პირველი ფილმი იყო „El Mariachi“ (1993). 1996 წელს გადაღებული „From Dusk til Dawn“, იყო 1990-იანი წლების ერთ-ერთი საუკეთესო ჰორორ-ფილმი. მისი სცენარი ტარანტინომ დაწერა და თავადვე მონაწილეობდა, როგორც მსახიობი. 1994 წელს გადაიღო სატელევიზიო ფილმი „Roadracers“. 1995 წლის ფილმი „Desperado“ წარმოადგენდა თანამედროვე ვესტერნს. ამ ფილმის რიმეიკი გამოვიდა 2004 წელს სახელით „ერთხელ მექსიკაში“. ფილმები, „The Faculty“ (1998) და „Spy Kids“ (2001) გათვლილი იყო ბავშვებზე. როდრიგესის საუკეთესო ფილმი იყო 2005 წელს გადაღებული ნეო-ნუარის ჟანრის „ცოდვის ქალაქი“, რომელიც კომიქსის ადაპტაციას წარმოადგენდა. 2007 წელს ტარანტინოსთან ერთად განახორციელა პროექტი „გრაინდჰაუსი“, რომლის ფარგლებში გადაიღო ფილმი „Planet Terror“. როდრიგესმა გააგრძელა ბავშვთა აუდიტორიაზე მუშაობა ფილმებით „Spy Kids 3: Game Over“ (2003), „The Adventures of Sharkboy and Lavagirl“ (2005), „Shorts“ (2009), „Spy Kids 4: All the Time in the World“ (2011). როდრიგესის ბოლო ნამუშევრებია „მაჩეტე“ (2010), „მაჩეტე კლავს“ (2013) და „ცოდვების ქალაქის“ გაგრძელება (2014). 1995 - ოთხი ოთახი (Four Rooms) 2003 - ერთხელ მექსიკაში (Once Upon a Time in Mexico) 2005 - ცოდვის ქალაქი (Sin City) 2010 - მაჩეტე (Machete) 2013 - მაჩეტე კლავს (Machete Kills) 2014 - ცოდვის ქალაქი 2 (Sin City: A Dame to Kill For) ვიკისაწყობში არის გვერდი თემაზე: რობერტ როდრიგესი რობერტ როდრიგესი კინოფილმების ინტერნეტ-მონაცემთა ბაზაში
არცევი (მრავალმნიშვნელოვანი)

საკუთარი სახელი არცევი შეიძლება აღნიშნავდეს: არცევი — სოფელი ქარელის მუნიციპალიტეტში; არცევი — სოფელი ერედვის მუნიციპალიტეტში.
ტელომერები

ტელომერები (ძვ. ბერძნ. τέλος-დან — „დასასრული“, „ბოლო“ და μέρος-დან — „ნაწილი“) — ქრომოსომების დამაბოლოვებელი უბნები. ქრომოსომების ტელომერული უბნებისთვის დამახასიათებელია სხვა ქრომოსომებთან ან მათ ფრაგმენტებთან დაკავშირების შესაძლებლობის არქონა. ტელომერები დამცველობით ფუნქციას ასრულებენ. ტერმინი „ტელომერა“ შემოიღო გერმან მელერმა 1932 წელს. ევკარიოტების უმრავლესობის ტელომერები შედგება სპეციალიზებული ხაზოვანი ქრომოსომული დნმ-სგან, რომელიც შედგება მოკლე ტანდემური განმეორებებისგან. ქრომოსომების ტელომერულ უბნებში ტელომერულ დნმ-გამეორებებთან სპეციფიკურად დაკავშირებად ცილებთან ერთად დნმ ქმნის ნუკლეოპროტეიდურ კომპლექსს — კონსტიტუციურ (სტრუქტურულ) ტელომერულ ჰეტეროქრომატინს. ცენტრომერა დაბერების სიჩქარის გამოთვლა შესაძლებელია ხალების რაოდენობით (ტელომერების წყალობით) დაარქივებული 2014-06-13 საიტზე Wayback Machine. ტელომერა დიდ საბჭოთა ენციკლოპედიაში[მკვდარი ბმული] ↑ Muller H.J. Further studies on the nature and causes of gene mutations // Proc. Sixth Int. Congr. Genet. 1932. V.1. P.213-255.
ტელომერაზა

ტელომერაზა — ფერმენტი, რომელიც დნმ-ის განსაკუთრებულ განმეორებად თანმიმდევრობებს (TTAGGG ხერხემლიანებში) ამატებს დნმ-ის ჯაჭვის 3'-ბოლოზე ტელომერების უბნებზე, რომლებიც განლაგებულნი არიან ქრომოსომების ბოლოებზე, ეუკარიოტულ უჯრედებში. ტელომერები შეიცავენ შემჭიდროვებულ დნმ-ს და ასტაბილიზებენ ქრომოსომებს. უჯრედის თითოეული გაყოფის დროს ტელომერული უბნები მოკლდება. არსებობა მექანიზმისა, რომელსაც ტელომერების (ტელომერაზების) დამოკლების კომპენსაცია უნდა მოეხდინა, 1973 წელს იწინასწარმეტყველა ალექსეი ოლოვნიკოვმა. ტელომერაზა წარმოადგენს უკუტრანსკრიპტაზას. ამასთანავე მასთან დაკავშირებულია რნმ-ის განსაკუთრებული მოლეკულა, რომელიც ტელომერების დაგრძელებისას უკუტრანსკრიპციისთვის გამოიყენება მატრიცის როლში. The Telomerase Database — A Web-based tool for telomerase research. დაარქივებული 2021-04-19 საიტზე Wayback Machine. Telomerase.org — A blog-style discussion of telomerase and anti-aging therapies. დაარქივებული 2006-01-04 საიტზე Wayback Machine. Three-dimensional model of telomerase at Memorial University of Newfoundland ↑ Olovnikov AM. A theory of marginotomy. The incomplete copying of template margin in enzymic synthesis of polynucleotides and biological significance of the phenomenon. J Theor Biol. 1973 Sep 14;41(1):181-90
გენეტიკური კოდი

გენეტიკური კოდი — ნუკლეოტიდების თანმიმდევრობის მეშვეობით ცილების ამინომჟავური თანმიმდევრობის კოდირების ხერხი, რომელიც დამახასიათებელია ყველა ცოცხალი ორგანიზმისთვის. დნმ-ში გამოიყენება ოთხი აზოტოვანი ფუძე — ადენინი (A), გუანინი (G), ციტოზინი (C), თიმინი (T). ეს ასოები ადგენენ გენეტიკური კოდის ანბანს. რნმ-ში გამოიყენება იგივე ნუკლეოტიდები, გარდა იმ ნუკლეოტიდისა, რომელიც შეიცავს თიმინს. იგი ჩანაცვლებულია ურაცილის (U) შემცველი მსგავსი ნუკლეოტიდით. დნმ-ისა და რნმ-ის მოლეკულებში ნუკლეოტიდები ლაგდება ჯაჭვში და ამგვარად იქმნება გენეტიკური ასოების თანმიმდევრობა. Азимов А. Генетический код. От теории эволюции до расшифровки ДНК. — М.: Центрполиграф, 2006. — 208 с — ISBN 5-9524-2230-6. Ратнер В. А.Генетический код как система[მკვდარი ბმული] — Соросовский образовательный журнал, 2000, 6, № 3, с.17-22. Crick FH, Barnett L, Brenner S, Watts-Tobin RJ. General nature of the genetic code for proteins — Nature, 1961 (192), pp. 1227–32 გენეტიკური კოდი — სტატია დიდი რუსული ენციკლოპედიიდან (რუსული)
არცოდნის ცოდნა

არცოდნის ცოდნა — ცოდნა ცოდნის არარსებობის შესახებ. სოკრატე ამ ცოდნას შემეცნების აუცილებელ პირობად თვლიდა. წარმოდგენებში განხორციელებული კერძოა და პირობითი, ამიტომ ის ნამდვილი ცოდნა არ არის, -არცოდნაა. ნამდვილი ცოდნა ზოგადი და აბსოლუტური ხასიათისაა და ცნებებით გამოიხატება. დებულება „მე ვიცი, რომ არაფერი არ ვიცი“, რომელსაც სოკრატეს მიაწერენ, გამოხატავს შუალედურ მდგომარეობას არცოდნასა და ნამდვილ ცოდნას შორის. ამ ცნების მეორე ვარიანტია Docta ignorantia (სწავლული არცოდნა). იგი გვხვდება ავგუსტინე ნეტარის, ბონავენტურას, ნიკოლოზ კუზანელის მოძღვრებაში. კუზანელის მიხედვით, ღმერთი უსასრულოა, მას არ აქვს დადებითი თვისებები და თავის თავში აერთიანებს წინააღმდეგობებს, ამიტომ ღმერთის დახასიათება ცნებებით შეუძლებელია. ერთადერთი ცოდნა ღმერთის შესახებ ის არის, რომ ღმერთის ცოდნა არის სწავლული არცოდნა ანუ არცოდნის ცოდნა. ახალ ფილოსოფიაში, ამ ცნებას დიდი მნიშვნელობა მიანიჭა ნ. ჰარტმანმა. ქართული საბჭოთა ენციკლოპედია, ტ. 1, თბ., 1975. — გვ. 615.
ფერნანდო III

ფერნანდო III (ესპ. Fernando III de Castilla, el Santo; დ. 5 აგვისტო, 1199, სამორა — გ. 30 მაისი, 1252, სევილია, ესპანეთი) — კასტილიის ტოლედოსა და ესტრემადურის მეფე 1217 წლიდან, ლეონის და გალისიის მეფე 1230 წლიდან, ალფონსო IX-ისა და ბერენგარიას უფროსი შვილი. ფერნანდომ საბოლოოდ თავის ხელში გააერთიანა კასტილია, ლეონი და გალისია და დააარსა ერთიანი კასტილიისა და ლეონის სამეფო. თვისი მმართველობის პერიოდში ფერნანდო აქტიურად ადგა რეკონკისტის გზას. პირენეს ნახევარკუნძულის თითქმის ყველა მუსულმანური სახელმწიფო დაიპყრო და შემოუერთა თავის ქვეყანას. ფერნანდო III კათოლიკური ეკლესიის წმინდანადაა შერაცხილი მისი კანონიზაცია 1671 წელს მოხდა. Исторические документы на Vostlit.info Договор Фердинанда III с владетелем Альмохадов Кастилия. Реконкиста. დაარქივებულია ორიგინალიდან — 2012-02-11. ციტირების თარიღი: 2011-09-18. ანონიმი ავტორი.. Испанские средневековые хроники: Хроника Карденьи I. Хроника Карденьи II. Анналы Толедо I. Анналы Толедо II. Анналы Толедо III.. www.kuprienko.info (А. Скромницкий). დაარქივებულია ორიგინალიდან — 2012-12-04. ციტირების თარიღი: 2012-11-17.
დალეი ბლინდი

დალეი ბლინდი (ნიდერლ. Daley Blind; დ. 9 მარტი, 1990, ამსტერდამი) — ნიდერლანდელი ფეხბურთელი. თავი გამოიჩინა ნიდერლანდების ნაკრებში 2014 წლის მუნდიალზე, როდესაც გახდა ბრინჯაოს მედლების პრიზიორი. ჩემპიონატის შემდეგ „აიაქსიდან“ გადავიდა „მანჩესტერ იუნაიტედში“. ბლინდმა კარიერა მისი მშობლიური ქალაქის კლუბ აიაქსში დაიწყო, იმავე კლუბში სადაც თამაობდა დალეის მამა დენი, რომელმაც სახელი გაითქვა სწორედ ამ გუნდში თამაშის დროს. 2008-2009 წლების სეზონამდე ბლინდი თამაშობდა აიაქსის ახალგაზრდულ კლუბებში, შემდეგ კი აიაქსის მთავარ შემადგენლობაში დაიმსახურა მოხვედრა. ახალგაზრდობის დროს ბლინდს უწევდა საყრდენ ნახევარმცველად თამაში, მისი თამაშიდან გამომდინარე იყო ახალგაზრდული აიაქსის კაპიტანიც. პირველ პროფესიონალურ კონტრაქტს ხელი ბლინდმა, აიაქსთან, 2010 წლის 1 ივნისამდე მოაწერა. 2010 წლის 5 იანვარს გადაწყდა რომ იჯარის წესით ბლინდი 2009-2010 წლების დარჩენილ სეზონს, გრონინგენში გაატარებდა. სწორედ გრონინგენში თამაშის დროს საბოლოოდ გადაწყდა ბლინდის პოზიცია, ახალ გუნდში მას მარჯვენა მცველის პოზიცია არგუნეს. ასევე გრონინგენს უნდოდა მისი მთლიანად გამოსყიდვა აიაქსისგან თუმცა ეს ტრანსფერი არ განხორციელებულა. შემდეგ ორ სეზონში აიაქსმა და ბლინდმა ზედიზედ ორჯერ მოახერხეს გაჩემპიონება ჰოლანდიის ჩემპიონატში, ამ ორი სეზონის განმავლობაში ბლინდი უმატებდა თამაშის ხარისხს და ნელ-ნელა შედარებით მეტი სათამაშო პრაქტიკა ჰქონდა. 2012-2013 წლების სეზონში ბლინი ძირითადის ფეხბურთელად მოგვევლინა მარცხენა მცველის პოზიციაზე. მომდევნო ორი სეზონის განმავლობაში ბლინდი გახდა გუნდის წამყვანი მოთამაშე, ამ დროის განმავლობაში აიაქსმა კიდევ ორჯერ მოახერხა გაჩემპიონება, ზედიზედ მეოთხე ჩემპიონის ტიტული აიაქსისთვის აღმოჩნდა 33-ე. ასევე ბლინდმა ახალ კონტრაქტს მოაწერა ხელი 2016 წლის ზაფხულამდე თუმცა 2014-2015 წლების სეზონში, მანჩესტერ იუნაიტედს შეუერთდა. 2014 წლის 30 აგვისტოს მანჩესტერმა განაცხადა რომ მიაღწია შეთანხმებას აიაქსთან ბლინდის ტრანსფერის თაობაზე, ბლინდმა წარმატებით გაიარა სამედიცინო შემოწმება. 1 სექტემბერს საბოლოოდ გაფორმდა ხელშეკრულება სატრანსფერო ღირებულება 13.8 მილიონი გირვანქა სტერლინგი იყო. ბლინდის დებიუტი იუნაიტედის რიგებში ცამეტი დღის შემდეგ შედგა ოლდ ტრაფორდზე "ქპრ-ს" წინააღმდეგ, ეს თამაში იუნაიტედმა 4-0 მოიგო და სეზონიში პირველი გამარჯვება იზეიმა, ბლინდმა კი შეუცვლელა ითამაშა. პირველი გოლი კი ბლინდმა შორეული დარტყმით ვესტ ბრომვიჩის წინააღმდეგ, 20 ოქტომბერს გაიტანა, მატჩი 2-2 დასრულდა. 16 ნოემბერს ბლინდმა ტრავმა მიიღო ლატვიის წინააღმდეგ გამართულ შეხვედრაში ევროპის ჩემპიონატის შესარჩევ მატჩში. და მინდორს მხოლოდ 11 იანვარს დაუბრუნდა, მისი დაბრუნება არც თუ ისე წარმატებული გამოდგა, რადგან ოლდ ტრაფორდზე დათმეს შეხვედრა სოუთჰემპტონის წინააღმდეგ. ვიკისაწყობში არის გვერდი თემაზე: დალეი ბლინდი Voetbal International profile დაარქივებული 2016-02-23 საიტზე Wayback Machine. (ნიდერლანდური ენა) Official Ajax profile – Blind დაარქივებული 2014-05-03 საიტზე Wayback Machine. Netherlands U15 stats დაარქივებული 2013-11-05 საიტზე Wayback Machine. at OnsOranje ↑ United agree deal for Blind (ინგლისური) ↑ [1] დაარქივებული 2014-10-24 საიტზე Wayback Machine. (ინგლისური)
ადილ-შაჰი

ადილ ან ადელ-შაჰ აფშარი (დ.ს. ალი კოლი ხანი; თანამედროვე სპარსული: عادل شاه افشار; დ. 1719 - 1749) — აფშარიდების იმპერიის შაჰი 1747 წლიდან 1748 წლამდე. ადილ-შაჰი მისი წინამორბედისა და აფშარიდების დინასტიის დამაარსებლის ნადირ-შაჰის ძმისწული იყო. აფშარიდების დინასტია დაარქივებული 2015-01-07 საიტზე Wayback Machine. აფშარიდების სამეფო დინასტია
მარკოს როხო

მარკოს როხო (ესპ. Marcos Rojo; დ. 20 მარტი, 1990, ლა-პლატა) — არგენტინელი ფეხბურთელი, „ბოკა ხუნიორსის“ მცველი. ესტუდიანტესი ლიბერტადორესის თასი: 2009 არგენტინის პრიმერა დივიზიონი: 2010 მანჩესტერ იუნაიტედი ინგლისის ასოციაციის თასი: 2015–2016 ინგლისის სუპერთასი: 2016 ინგლისის ლიგის თასი: 2016–17 უეფა-ს ევროპა ლიგა: 2016–17 შეგიძლიათ იხილოთ მედიაფაილები თემაზე „მარკოს როხო“ ვიკისაწყობში. Argentine Primera statistics at Fútbol XXI (ესპანური) Zerozero (პორტუგალიური) Marcos Rojo — ფიფას ჩანაწერი[დაარქივებული]
ენრიკე II

ენრიკე II (ესპ. Enrique II de Castilla; დ. 13 იანვარი, 1334, სევილია — გ. 29 მაისი, 1379, სანტო-დომინგო-დე-ლა-კალსადა) — კასტილიისა და ლეონის სამეფოს მეფე 1366-1367 და 1369-1379 წლებში. ალფონსო XI-ისა და მისი საყვარლის ელეონორა გუსმანის შვილი. ენრიკე II-ის კორონაცია შედგა 1366 წლის 5 მაისს ბურგოსში, მაგრამ ამავე წლის ნოემბერში მან ვერ შეძლო გალისიის ციხესიმაგრის ლუგოს აღება, ხოლო 1367 წლის 3 აპრილს პედრო I-მა დაამარცხა ნახერის ბრძოლაში, სადაც პედრო მრისხანეს დახმარებას უწევდა ინგლისის სამეფოს არმია ედუარდ შავი პრინცის მეთაურობით. ბრძოლის შემდეგ ენრიკე II პირენეს მთებში გადაიმალა. 1369 წლის 22 მარტს მონტიელის ბრძოლაში დაამარცხა მოწინააღმდეგე, რის შემდეგაც მალევე გარდაიცვალა პედრო I მრისხანეც. ენრიკე კვლავ კასტილიისა და ლეონის მეფე გახდა. 1369-1373 წლებში ენრიკეს წინააღმდეგ იბრძოდა პორტუგალიის მეფე ფერნანდუ I. 1373 წელს ენრიკემ ალყა შემოარტყა ლისაბონს, ფერნანდუ I იძულებული გახდა ზავი დაედო კასტილიის მეფესთან. Arco y Garay, Ricardo del (1954). რედ. Instituto Jerónimo Zurita. Consejo Superior de Investigaciones Científicas.: Sepulcros de la Casa Real de Castilla (Tombs of the Castilian Royal Family), 1ª. Madrid. OCLC 11366237.  Elorza, Juan C. (1990). რედ. Junta de Castilla y León. Consejería de Cultura y Bienestar Social: El Panteón Real de las Huelgas de Burgos. Los enterramientos de los reyes de León y de Castilla (The Royal Pantheon of the Huelgas de Burgos. The graves of the monarchs of León and Castile), 2ª. ISBN 84-241-9999-5.  Pedro López de Ayala (1994-1997). რედ. Buenos Aires: Crónica del rey don Pedro y del rey don Enrique, su hermano, hijos del rey don Alfonso Onceno (A chronicle of the kings Peter and Henry, his brother, sons of the king Alfonso Onceno) (critical edition and notes by Germán Orduna; a preliminary study by Germán Orduna and José Luis Moure). OCLC 489686613.  Valdeón Baruque, Julio (1996). რედ. Palencia. Diputación Provincial de Palencia: Enrique II. ISBN 84-8173-051-3.
რობერტ აუმანი

რობერტ აუმანი (ინგლ. Yisrael Robert John Aumann, ებრ. ישראל אומן; დ. 8 ივნისი, 1930, ფრანკფურტი, გერმანია) — ისრაელელი მათემატიკოსი, იერუსალიმის ებრაული უნივერსიტეტისა და სტოუნი-ბრუკის უნივერსიტეტის პროფესორი. ნობელის პრემიის ლაურეატი ეკონომიკაში. მიღებული აქვს მრავალი სამეცნიერო ჯილდო. დაიბადა გერმანიაში, თუმცა მისი ოჯახი იძულებულ იქნა გადასახლებულიყო აშშ-ში. დაამთავრა ნიუ-იორკის საქალაქო კოლეჯი და მასაჩუსეტსის ტექნოლოგიის ინსტიტუტი, სადაც დაიცვა დისერტაცია მათემატიკაში. მნიშვნელოვანი წვლილი მიუძღვის მათემატიკურ ეკონომიკასა და თამაშების თეორიაში. მეთაურობდა თამაშების თეორიის საზოგადოებას, 1990-იან წლებში იყო ისრაელის მათემატიკოსთა კავშირის პრეზიდენტი. ასევე იყო ებრაული მათემატიკური საზოგადოების ჟურნალის რედაქტორი. Values of Non-Atomic Games, Princeton University Press,Princeton, 1974 (with L.S. Shapley). Game Theory (in Hebrew), Everyman's University, Tel Aviv, 1981 (with Y. Tauman and S. Zamir), Vols. 1 & 2. Lectures on Game Theory, Underground Classics in Economics, Westview Press, Boulder, 1989. Handbook of Game Theory with economic applications, Vol 1–3, Elsevier, Amsterdam (coedited with S. Hart). Repeated Games with Incomplete Information, MIT Press, Cambridge, 1995 (with M. Maschler). Collected Papers, Vol 1–2, MIT Press, Cambridge, 2000. Asphericity of alternating knots. Ann. of Math. (2) 64 1956 374—392. რობერტ აუმანი — ენციკლოპედია ბრიტანიკა ↑ LIBRIS — 2012. <a href="https://wikidata.org/wiki/Track:Q1798125"></a> ↑ http://www.accessecon.com/pubs/eb/ ↑ https://racef.es/es/academicos/correspondiente-extranjero/excmo-sr-dr-d-robert-j-aumann ↑ https://www.econometricsociety.org/society/organization-and-governance/fellows/current ↑ 5.0 5.1 5.2 5.3 5.4 5.5 5.6 5.7 Mathematics Genealogy Project — 1997. <a href="https://wikidata.org/wiki/Track:Q829984"></a>
ეგზონუკლეაზები

ეგზონუკლეაზები — ნუკლეაზების ჯგუფის ცილები, რომლებიც ნუკლეოტიდებს შორის ფოსფოდიეთერული ბმების ჰიდროლიზის მეშვეობით პოლინუკლეოტიდურ ჯაჭვს აშორებენ დამაბოლოვებელ მონონუკლეოტიდებს. პოლინუკლეოტიდური ჯაჭვის 3' და 5' ბოლოებზე ბმების ჰიდროლიზირების შესაძლებლობის მიხედვით განარჩევენ 3' და 5' ეგზონუკლეაზებს. ეგზონუკლეაზები უჯრედებში გვხვდება, როგორც ცალკე, ასევე ფერმენტაციული კომპლექსების შემადგენლობაში. მაგალითად, დნმ-პოლიმერაზა I შეიცავს 5' ეგზონუკლეაზას, რომელიც ხლეჩს რნმ-პრაიმერს, რომელიც მიმაგრებულია უშუალოდ იმ ადგილას, სადაც მიმდინარეობს დნმ-ის სინთეზი. ამის შემდეგ დნმ-პოლიმერაზა I გამოერთებული პრამიერის ადგილას იწყებს ნუკლეოტიდების შეკავშირებას. ნუკლეაზები[მკვდარი ბმული]
G-კვადრუპლექსები

G-­კვადრუპლექსები (ინგლ. G-quadruplex, აგრეთვე G-tetrads ან G4) — ნუკლეინის მჟავების მიმდინარეობები, რომლებიც გაჯერებულია გუანინით და შეუძლია ოთხჯაჭვიანი სტრუქტურის წარმოქმნა. ნუკლეინის მჟავების გუანიზირებული ოლიგო- ან პოლინუკლეოტიდების შემცველ ჯაჭვებს მცირე ზომის მონოვალენტური კათიონის არსებობისას (ხშირ შემთხვევაში, კალიუმის) შეუძლიათ ერთმანეთთან დაკავშირება. G­-კვადრუპლექსები წარმოიქმნება მოკლე ოლიგონუკლეოტიდების შესაბამისი წყობით, რომლის სქემატურად ჩაწერაც შემდეგნაირად შეიძლება: GmXnGmXoGmXpGm, სადაც m არის G-ბლოკში გუანინის რაოდენობა. Решетников РВ, Копылов АМ, Головин АВ (2010). „Классификация G-квадруплексных ДНК по углу вращения квадруплекса и планарности G-квартетов“ (PDF). Acta Naturae. 2 (4): 80–89.CS1-ის მხარდაჭერა: მრავალი სახელი: ავტორების სია (link)[მკვდარი ბმული] Guédin A, Gros J, Alberti P, Mergny J (2010). „How long is too long? Effects of loop size on G-quadruplex stability“. Nucleic Acids Research. 32 (21): 7858–7868. doi:10.1093/nar/gkq639.CS1-ის მხარდაჭერა: მრავალი სახელი: ავტორების სია (link)
Condicio sine qua non

Condicio sine qua non (ლათ. ქმედების გარეშე შედეგი არ იქნებოდა) — ლათინური გამოთქმა, ფორმულა, რომელიც გამოიყენება სამართლის თეორიასა და პრაქტიკაში, აგრეთვე ფილოსოფიაში. ფორმულა დაკავშირებულია ქმედებას ან პირობასა და შედეგს შორის მიზეზობრივ კავშირთან და გულისხმობს, რომ შედეგს მიზეზობრივად უკავშირდება ის ქმედება/პირობა, რომლის გარეშეც შედეგი არ დადგებოდა. Condicio-sine-qua-non-ფორმულაზეა დაფუძნებული სისხლის სამართალში ფართოდ აღიარებული მიზეზობრიობის ეკვივალენტურობის თეორია, რომელიც აგრეთვე პირობათა თეორიის ან თანაბარმნიშვნელოვნების თეორიის სახელითაცაა ცნობილი. თანამედროვეობაში ხშირად გამოიყენება გამოთქმის გვიანლათინური მართლწერა — conditio sine qua non, თუმცა კლასიკური ლათინურისათვის ასეთი დაწერილობა უმართებულოა. კლასიკური ვერსია — condicio sine qua non — აგრეთვე ხშირად გვხდება იურიდიულ სპეციალურ ლიტერატურაში. მერაბ ტურავა, სისხლის სამართალი, ზოგადი ნაწილის მიმოხილვა, მეცხრე გამოცემა, თბილისი, 2013, გვ. 89 და შემდგომნი ↑ იხ. მაგ. Renate Wahrig-Burfeind: Deutsches Wörterbuch. Mit einem Lexikon der Sprachlehre. 8., vollständig neu bearbeitete und aktualisierte Auflage, Nachdruck. Wissen Media Verlag, Gütersloh 2008, ISBN 978-3-577-10241-4, S. 335. ↑ შდრ. სტატია Kondition Duden.de-ზე, სტატია condicio — Charlton T. Lewis, Charles Short: A Latin Dictionary online
ხუან I (კასტილია)

ხუან I (ესპ. Juan I; დ. 24 აგვისტო, 1358, ეპილა — გ. 8 ოქტომბერი, 1390, ალკალა-დე-ენარესი) — კასტილიისა და ლეონის სამეფოს მეფე 1379-1390 წლებში. ენრიკე II-ისა და ხუანა მანუელის შვილი. მეფობის დასაწყისში მის წინააღმდეგ აჯანყდა და ტახტზე პრეტენზიას აცხადებდა ლანკასტერის ჰერცოგი ჯონ გოტი, რომელსაც ცოლად ჰყავდა პედრო I-ის შვილი კონსტანცა. საბოლოოდ მათ შორის ზავი დაიდო. ჰერცოგის შვილი ქეთრინი, ცოლად გააყოლეს ხუან I-ის შვილს, მომავალ მეფეს ენრიკე III-ს. ხუან I ორჯერ შეებრძოლა პორტუგალიას. პირველი ომი დასრულდა 1382 წელს ბადახოსის ზავით, რომლის შემდეგაც ხუანმა ცოლად შეირთო პორტუგალიის მეფის ფერნანდუ I-ის შვილი ბეატრისა. 1383 წელს ფერნანდუ I ისე გარდაიცვალა რომ ტახტის მემკვიდრე არ დარჩენია. ხუან I-მა სამეფო ტახტზე თავისი ცოლი დასვა, მაგრამ კორტესებმა მეფედ ფერნანდუს უკანონოდ შობილი ძმა ჟუან I აირჩიეს. ხუანმა ორჯერ ილაშქრა პორტუგალიაში. პირველი შეჭრა დასრულდა ატოლეირუშის ბრძოლაში ხუანის დამარცხებით. ასევე მარცხით დასრულდა ხუანის მეორე ლაშქრობა პორტუგალიაში, ალჟუბაროტის ბრძოლაშიც პორტუგალიელებმა იმძლავრეს. წარუმატებელი იყო მისი საშინაო პოლიტიკაც. ვერ ალაგმა ბასკი და გალისიელი ფეოდალების თვითნებობა. გარდაიცვალა 1390 წელს სეირნობისას ცხენიდან გადმოვარდნის შედეგად. Edgar Prestage, Il Portogallo nel medioevo, in Cambridge University Press — Storia del mondo medievale, vol. VII, pp. 576–610, Garzanti, 1999 Rafael Altamira, Spagna, 1412—1516, in Cambridge University Press — Storia del mondo medievale, vol. VII, pp. 546–575, Garzanti, 1999 Guillaume Mollat, I papi di Avignone e il grande scisma, in Cambridge University Press — Storia del mondo medievale, vol. VI, pp. 531–568, Garzanti, 1999 Cecil Roth, Gli ordini monastici, in Cambridge University Press — Storia del mondo medievale, vol. V, pp. 245–294, Garzanti, 1999
შეი გივენი

შეიმუს ჯონ ჯეიმზ „შეი“ გივენი (ინგლ. Séamus John James „Shay“ Given; დ. 20 აპრილი, 1976, ლიფორდი, ირლანდია) — ყოფილი ირლანდიელი ფეხბურთელი. თამაშობდა მეკარის პოზიციაზე. 2002 წლის მსოფლიო ჩემპიონატის, ასევე 2012 და 2016 წლის ევროპის ჩემპიონატების მონაწილე ირლანდიის ეროვნული ნაკრების შემადგენლობაში. დაიბადა 1976 წელს ლიფორდში. „სელტიკის“ მიერ აღზრდილმა მეკარემ კარიერა 1994 წელს „ბლექბერნში“ დაიწყო, რომელსაც კენი დალგლიში წვრთნიდა. 1997 წელს გადავიდა „ნიუკასლში“ სადაც 2009 წლამდე ითამაშა. 12 წლის მანძილზე მან „ნიუკასლის“ მაისურით ჩაატარა 400 მდე შეხვედრა. 2009 წლიდან „მანჩესტერ სიტის“ ღირსებას იცავდა. ირლანდიის ეროვნულ ნაკრებში ჩატარებული აქვს სარეკორდო 134 შეხვედრა. განახლდა: 18 სექტემბერი, 2016 განახლდა: 31 მაისი, 2016 შეგიძლიათ იხილოთ მედიაფაილები თემაზე „შეი გივენი“ ვიკისაწყობში. ოფიციალური საიტი შეი გივენი — სტატისტიკა საიტზე Soccerbase.com (ინგლისური) შეი გივენი Twitter-ზე ასტონ ვილას პროფილი შეი გივენის პროფილი დაარქივებული 2010-05-11 საიტზე Wayback Machine. ESPN Soccernet-ზე ↑ Seamus John James "Shay" Given – Century of International Appearances. Rec.Sport.Soccer Statistics Foundation (RSSSF). ციტირების თარიღი: 29 ივნისი, 2016. ↑ (2010) The PFA Footballers' Who's Who 2010–11. Mainstream Publishing, გვ. 168. ISBN 978-1-84596-601-0.  ↑ Shay Given Profile. Premier League. ციტირების თარიღი: 15 ნოემბერი, 2016. ↑ „Shay Given Career Stats“. Soccerbase. 29 დეკემბერი, 2009. დაარქივებულია ორიგინალიდან — 2009-10-14. ციტირების თარიღი: 29 დეკემბერი, 2009. შეამოწმეთ თარიღის პარამეტრი |accessdate= და |date=-ში (დახმარება)
ჰელატები

ჰელატები, ჰელატური კავშირები (ლათ. chelate-დან — „მარწუხი“), აგრეთვე შიდაკომპლექსური ან ციკლური კომპლექსური კავშირები — მარწუხისებრი კომპლექსური კავშირები, წარმოიქმნება პოლიდენტატურ (ანუ რამდენიმე დონორული ცენტრის მქონე) ლიგანდებთან ლითონის იონების ურთიერთქმედებით. ჰელატები შეიცავენ ცენტრალურ იონს (ნაწილაკს) — კომპლექსწარმომქმნელს და მის გარშემო კოორდინირებულ ლიგანდებს. ჰელატის შიდა სფერო შედგება ციკლური დაჯგუფებებისგან, რომლებიც მოიცავენ კომპლექსწარმომქმნელს. ზოგჯერ განასხვავებენ ჰელატური და შიდაკომპლექსური კავშირების ცნებებს. მეორე განსაზღვრებას იყენებენ იმ შემთხვევაში, როცა ატომი-კომპლექსწარმომქმნელი კავშირში ანაცვლებს ლიგანდის პროტონს. Хелаты/Химическая энциклопедия. Т. 5 в 5 т. — М.: Большая Российская Энциклопедия, 1998 — с.224-225. Стид Дж. В., Этвуд Дж. Л.Супрамолекулярная химия. Т. 1. — М.: Академкнига, 2007 — с. 38-41.
In vivo

In vivo (ლათ.  — სიტყვასიტყვით „ცოცხალში“), ანუ „ცოცხალი ორგანიზმის შიგნით“ ან „უჯრედის შიგნით“. მეცნიერებაში in vivo აღნიშნავს ცოცხალ ორგანიზმში ცოცხალ ქსოვილზე (ან ცოცხალი ქსოვილის შიგნით) ექსპერიმენტის ჩატარებას. ტერმინის ამგვარი გამოყენება გამორიცხავს ცოცხალი ორგანიზმის ნაწილის (მაგალითად, როგორც ეს კეთდება in vitro ტესტების დროს) ან მკვდარი ორგანიზმის გამოყენებას. ცხოველებზე ტესტირება და კლინიკური ცდები არის in vivo გამოკლვევის ფორმები. ვიქსიკონში განმარტებულია სიტყვა: In vivo
შემახა

შემახა (აზერ. Şamaxı) — ქალაქი აზერბაიჯანში, შემახის რაიონის ადმინისტრაციული ცენტრი. მდებარეობს კავკასიონის სამხრეთ-აღმოსავლეთ მთისწინეთში, ბაქო – თბილისის საავტომობილო გზაზე, რკინიგზის სადგური. ქურდამირიდან 72 კმ. 2010 წლის მოსახლეობის აღწერის მიხედვით ქალაქში ცხოვრობდა 31,704 ადამიანი. შემახა აზერბაიჯანის ერთ-ერთი უძველესი ქალაქია. არქეოლოგიურმა გათხრებმა აქ ძველი წელთაღრიცხვის V-IV საუკუნეებში დასახლება გამოავლინა. პტოლემე შემახას „შემახიას“ სახელით იხსენიებს. IX-XVI საუკუნეებში შირვანის სატახტო ქალაქი და შირვანშაჰების რეზიდენცია იყო. 1222 წელს მონღოლებმა დაარბიეს. ქალაქი აღწერილი აქვს ვენეციელ დიპლომატს იოსაფატ ბარბაროს. XVIII საუკუნის შუა წლებში შემახის სახანოს მთავარი ქალაქია. 1805 წელს შეუერთდა რუსეთს, 1840-1846 წლებში კასპიის ოლქის ცენტრია, შემდეგ — შემახის გუბერნიისა. სხვადასხვა დროს შემახაში ცხოვრობდნენ აზერბაიჯანული კულტურის წარმომადგენელები: ხაკანი შირვანი, იმადედინ ნასიმი, ნიშათ შირვანი, მირზა საბირი. შემახის ისეთი ძველი ნაგებობები, როგორებიცაა ჯუმა-მეჩეთი, შირვანშაჰების სასახლე და სხვა მიწისძვრამ დაანგრია, რომლებიც ცნობილია მხოლოდ აღწერითა და ცალკეული ნანგრევებით. 1820 წლიდან ქალაქს ახალი დაგეგმარება აქვს. შემორჩენილია რამდენიმე მავზოლეუმი. არის მხარეთმცოდნეობის მუზეუმი, მ. საბირის სახლ-მუზეუმი. ქალაქიდან ჩრდილო-დასავლეთით 22 კმ-ში მდებარეობს შემახის ასტროფიზიკური ობსერვატორია, რომელიც 1960 წელს ასტროფიზიკის სექტორის ბაზაზე დაარსდა. ქალაქთან არსებობს შემახის საფარი-პარკი. ↑ Джидди Г. А. Средневековый город Шемаха (IX—XVII века). — Б.: Элм, 1981. — 174 с. ↑ Шемаха // Географическая энциклопедия ↑ Шемаха // Большая советская энциклопедия